Bleu noir

«**Bleu noir**», երգ, ձայնագրել է ֆրանսիացի երգչուհի Միլեն Ֆարմերը՝ 2010 թվականին։ Սա նրա ութերորդ՝ «Bleu Noir» ստուդիական ալբոմի երկրորդ սինգլն է, որը թողարկվել է 2010 թվականի դեկտեմբերին։ Երգի հեղինակը և պրոդյուսերը Moby-ին է, խոսքերը՝ Ֆարմերը, իսկ տեսահոլովակի ռեժիսորը ֆրանսիացի ռեժիսոր Օլիվիե Դահանն է։ Այն թողարկվել է 2011 թվականի ապրիլի 18-ին։ Ֆրանսիայում երգը դարձավ Ֆարմերի տասնմեկերորդ հիթը սինգլների չարթում, բայց արագորեն դուրս մնաց չարթերից։

## Ստեղծման և թողարկման պատմությունը
«Bleu Noir»-ը Միլեն Ֆարմերի և Moby-ի համատեղ ձայնագրած երկրորդ սինգլն է, որը հաջորդում է նրանց համատեղ թողարկված «Slipping Away (Crier la vie)» սինգլին։ 2011 թվականի հունվարի 23-ին հայտարարվել է, որ «Bleu Noir»-ը կլինի ալբոմի երկրորդ սինգլը, և մարտի 17-ին Universal Music-ը իր կայքում հայտարարել է, որ թողարկումը նախատեսված էր կայանալ ապրիլի 18-ին։

Երգի Remix տարբերակները՝ «Jérémy Hills remix» և «Glam as you radio mix» վերնագրերով, ռադիոյով ուղարկվել են համապատասխանաբար մարտի 10-ին և 31-ին։ Ձևաչափերը, երգերի ցանկը և շապիկը պաշտոնապես հրապարակվել են մարտի 24-ին և 25-ին։

Երգի կոմպոզիտոր Moby-ին մայիսին թողարկել է նաև երգի իր սեփական տարբերակը՝ տարբեր տեքստերով և գործիքավորմամբ։ Այն կոչվում է «The Day» և նրա նոր ալբոմի պաշտոնական սինգլն է։ Սակայն թողարկումը հակասություններ է առաջացրել Միլեն Ֆարմերի երկրպագուների շրջանում, քանի որ նրանցից շատերը քննադատել են այն փաստը, որ նա գրել է երգչի երաժշտությունը, ապա վերաձայնագրել այն իր ալբոմի համար: 2011 թվականի մայիսի 18-ին բելգիական Le Soir թերթում հրապարակված հարցազրույցում Moby-ին ասել է, որ շատ է ամաչում և «The Day»-ը որպես սինգլ թողարկելը համարում է «սխալ», քանի որ Ֆարմերը հիասթափված էր՝ մտածելով, որ «դա իր երգն է»։

Հեղինակ Ալիս Նովակի (Alice Novak) խոսքով՝ երգում օգտագործված կիթառները գրեթե նման են The Cure խմբի երգերի ռիֆերին։

## Տեսահոլովակ
Օլիվիե Դահանի (Olivier Dahan) ռեժիսորությամբ տեսահոլովակի պրեմիերան տեղի է ունեցել ալբոմի ժամանակավոր կայքում 2011 թվականի մարտի 16-ին, իսկ երկու օր անց այն ամբողջությամբ հեռարձակվել է հեռուստատեսությամբ։ Տեսահոլովակը համարվում է բավականին «հանգիստ» և երբեմն «պարզ», նկարահանված է հիմնականում սև-սպիտակ գույներով։ Տեսահոլովակում երգիչը քայլում է գյուղական վայրերով, անտառով և ձյունածածկ հարթավայրերով, և ավարտվում է հրավառությամբ։

Ընդհանուր առմամբ, տեսանյութը լրատվամիջոցների կողմից դրական արձագանքներ է ստացել։ Têtu-ն տեսանյութում Ֆարմերին համարում է «մելամաղձոտ»։ Մի քանի լրատվամիջոցներ, այդ թվում՝ Gala-ն, Pure People-ը և 20 Minutes-ը, կարծում են, որ տեսահոլովակի տարբեր տարրեր, ինչպիսիք են ձյունը և անտառը, հղում են Ֆարմերի կարիերայի վաղ շրջանի տեսահոլովակներին, ինչպիսիք են «Tristana»-ն, «Regrets»-ը և «Ainsi soit je...»-ը, և որ այն «գեղագիտական» տեսք ունի։ *«L'Express»*-ը նշել է տեսանյութում օգտագործված գույների խորհրդանշականությունը։

## Չարթերային դիրքեր
Երգը մտել է Walloon Ultratip չարթ 35-րդ հորիզոնականը և 2 շաբաթ անց հասել է 1-ին հորիզոնականին։ Այն նաև դեբյուտ է ունեցել Ultratop 40 չարթում 16-րդ հորիզոնականում 2011 թվականի ապրիլի 30-ին, այնուհետև մեկ շաբաթով դուրս է մնացել չարթից, նախքան մեկ շաբաթ անց կրկին հայտնվելը չարթում՝ 21-րդ հորիզոնականում, ստանալով ռադիոյով ակտիվ լսարան։ Երգն այս չարթում է մնացել ընդամենը 6 շաբաթ։

Ֆրանսիայում սինգլը գլխավոր սինգլերի չարթում առաջին հորիզոնականում դեբյուտեց 2011 թվականի ապրիլի 24-ին, դառնալով Միլեն Ֆարմերի 11-րդ համար 1 սինգլը Ֆրանսիայում։ Առաջին շաբաթում վաճառվել է 10,770 օրինակ, որից 9,743 օրինակը՝ սկավառակների վրա։ 2011 թվականին սինգլը դարձել է երկրում ֆիզիկական կրիչներով վաճառված օրինակների քանակով առաջինը։ Հաջորդ շաբաթ սինգլը իջել է մինչև 36-րդ հորիզոնականը, վաճառքը նախորդ շաբաթվա համեմատ նվազել է 81%-ով։ Սինգլը չարթում է մնացել 6 շաբաթ։ Երաժշտական ​​տեսահոլովակը հեռուստատեսային չարթում հասել է 21-րդ հորիզոնականին 2011 թվականի ապրիլի 7-ին։

## Ձևաչափեր և երգերի ցանկեր
Ահա «Bleu Noir» սինգլի ձևաչափերը և երգերի ցանկը

* **CD single**

* **CD maxi**

* **12" maxi**

* **CD single — Promo**

* **CD single 1 — Promo remix**

* **CD single 2 — Promo remix**

## Ստեղծում
* Mylène Farmer՝ տեքստ
* Moby՝ երաժշտություն
* Stuffed Monkey / Little Idiot Music՝  հրատարակիչներ
* Polydor / Universal Music France՝ ձայնագրման ընկերություն

## Չարթեր

## Թողարկման ամսաթվերը

## Ծանոթագրություններ

Կատեգորիա:2010 երգեր
Կատեգորիա:2011 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Ֆրանսերեն երգեր
Կատեգորիա:Ֆրանսիական երաժշտություն
Կատեգորիա:Միլեն Ֆարմերի երգեր